Foto: TASS / Laura Chiesa/Zuma AQSh politsiyasiga ilk bor itga o‘xshash robot Spot ishga qabul qilindi. Bu haqidagi tegishli shartnoma Massachusets shtatida tuzilgan, deb xabar berdi Business Insider nashri. Robot-it avgustdan noyabrgacha sinovdan muvaffaqiyatli o‘tkazilgan. Ta’kidlanishicha, Spot politsiyaga gumonlanuvchilar yashiringan bo‘lishi mumkin bo‘lgan xavfli hududlarni tekshirish uchun kerak. Shartnomada robot-it odamlarga jismoniy zarar yetkazmasligi va tahdid qilmasligi belgilab qo‘yilgan. Agar bu shartlar buzilsa, unda robot ishlab chiqaruvchisi uni qaytib oladi.